TTA ร่วงแรง 10 % หลังค่าระวางเรือ BDI นิวโลว์รอบ 3 เดือน
TTA ร่วงแรง 10 % หลังค่าระวางเรือ BDI นิวโลว์รอบ 3 เดือน โดย ณ เวลา 15 :17 น. อยู่ที่ 9.85 บาท ลบ 1.15 บาท
TTA ร่วงแรง 10 % หลังค่าระวางเรือ BDI นิวโลว์รอบ 3 เดือน โดย ณ เวลา 15 :17 น. อยู่ที่ 9.85 บาท ลบ 1.15 บาท
3 พ.ย. 2564

ผู้สื่อข่าวรายงานว่า วันนี้(3 พ.ย.) ราคาหุ้นบริษัท โทรีเซนไทย เอเยนต์ซีส์ จำกัด (มหาชน) หรือ TTA ล่าสุด ณ เวลา 15 :17 น. อยู่ที่ 9.85 บาท ลบ 1.15 บาท หรือ 10.45% สูงสุดที่ 10.80 บาท ต่ำสุดที่ 9.75 บาท ด้วยมูลค่าซื้อขาย 810.43 ล้านบาท

โดยดัชนีค่าระวางเรือ (BDI) ปิดทำการวันล่าสุด(2 พ.ย.64)ที่  3,187 จุด -1.77% โดยดัชนีอ่อนตัวต่ำสุดในรอบ 3 เดือนโดยเทียบตั้งดัชนียืนที่ระดับ 3154 จุด เมื่อวันที่ 28 ก.ค.2564

ด้านบล.ฟินันเซีย ไซรัส ระบุในบทวิเคราะห์วันนี้(21 ต.ค.64) ว่า TTA คาดกำไรสุทธิ ไตรมาส 3/2564  ก้าวกระโดดเป็น 822  ล้านบาท โต 55% เทียบไตรมาสก่อนหน้า และพลิกจากขาดทุน 241 ล้านบาท ในไตรมาส 3/2563 จากค่าระวางที่คาด +58% เทียบไตรมาสก่อนหน้า,โต 153% เทียบช่วงเดียวกันของปีก่อน
ปรับกำไรปี 2564 ขึ้น 32% เป็น 2.1 พันลบ. ฟื้นจากขาดทุนในปีก่อน แต่คาดกำไรปี 2565 ลดลง 20% เทียบช่วงเดียวกันของปีก่อน จากค่าระวางที่คาดชะลอ ปรับใช้ราคาเป้าหมายปี 2565 ที่ 15 บาท อิง PBV 1.3x ลดจาก 2.0x ในปีนี้จากกำไรที่คาดผ่านพีคและชะลอสู่โหมดปกติราคาหุ้นที่ปรับลง 30% ในช่วง 2 เดือนที่ผ่านมาทำให้ upside กว้างขึ้น จึงยังแนะนำซื้อ